AZ ÉSZAK-BUDAPESTI TANKERÜLETI KÖZPONT

(1033 BUDAPEST, FŐ TÉR 1.)

**A Óbudai Nagy László Magyar-Angol Két Tanítási Nyelvű Általános Iskolában TARTANDÓ**

**NYÁRI GYERMEKFELÜGYELET**

**HÁZIRENDJE**

**Érvényes: 2020. június 29-től augusztus 19-ig**

Az Észak Budapesti Tankerületi Központ a nyári nappali gyermekfelügyelet ellátására vonatkozóan az Óbudai Nagy László Magyar-Angol Két Tanítási Nyelvű Általános Iskola Zápor utcai helyszínen az alábbi házirendet alkotja.

**A szervező adatai**

 A szervező elnevezése: Észak-Budapesti Tankerületi Központ

 Címe: 1033 Budapest, Fő tér 1.

 A Óbudai Nagy László Magyar-Angol Két Tanítási Nyelvű Általános Iskola helyszín adatai:

 Az iskola neve: Óbudai Nagy László Magyar-Angol Két Tanítási Nyelvű Általános Iskola

 Címe: 1032. Budapest, Zápor u. 90.

 Elérhetőségei: +36 1 250 2710

 A táborvezető neve: Aradi Szilvia +36309951191

 Szentirmai Bánk

A gyermekfelügyelet vezetőségéről, vagyis a táborvezetőkről, helyettesekről, védőnői szolgálatról, valamint a gyermekek felügyeletéről az Észak-Budapesti Tankerületi Központ gondoskodik. Az étkezéssel kapcsolatos adminisztratív feladatokat a KSZKI által kijelölt gazdasági vezetők látják el.

**A gyermekfelügyelet működési és az iskolai létesítmények használati rendje:**

 A **gyülekező 7:00 és 8:00 h között** van.

 A napi programok ideje: 8:00-16:00

 **A gyerekek felügyeletéről a Szervező 17 óráig gondoskodik** **az értekezleten megbeszélt és már megküldött beosztás szerint.**

A gyermekfelügyeletben való részvétel a gyermeknek az iskolába való megérkezésével kezdődik. A gyermekfelügyeletre nem jogosult (nem III. kerületi iskolában tanuló) gyerekek a táborban nem vehetnek részt.

 A gyermekfelügyelet alatt az iskolában a szervezővel jogviszonyban nem álló idegen személy csak akkor tartózkodhat, ha ügyet intéz.

 A gyermekfelügyelet valamennyi dolgozójának és tanulójának kötelessége az iskola területén található épületek, sportlétesítmények állagának, berendezésének megóvása.

 A tanulók a létesítmény termeit, sportpályáit felügyelő(k) jelenlétében használhatják.

**Nyitvatartási rend:**

 Az iskola a táboroztatási idő alatt hétköznapokon 7:00 – 17:00 tart nyitva.

 A vezetőség intézményben való tartózkodásának rendje:

o Megállapodás szerinti beosztásban munkanapokon 7:00-tól 17:00-ig a táborvezető

vagy helyettese az iskolában tartózkodik.

**Étkezési rend:**

 **A gyermekfelügyeleten a Tanuló csak akkor vehet részt, ha az étkezése biztosított!**

 A csoportok kötelezően betartják a táborvezető által készített beosztást az alábbi időintervallumokban:

o Reggeli: 8:30-9:00 h

o Ebéd: 11:30-13:00 h

o Uzsonna: 15:00-15:30 h.

**A Tanulók számára tilos:**

 az iskola területére, illetve a területén kívüli, szervezett foglalkozásokra vagy rendezvényekre behozni minden olyan tárgyat és anyagot, amelyek veszélyesek lehetnek az életre, egészségre és testi épségre, beleértve a tűzgyújtásra alkalmas eszközöket

 cigarettát, alkoholt, vagy más tiltott eszközt az iskolába hozni! - a tilalmazott tárgyat vagy anyagot annak fellelése esetén a Tanulótól elvesszük és – ha ezt a jogszabály engedi – a törvényes képviselőinek kérésre visszaszolgáltatjuk

 az iskola területét a Táborvezető vagy a Táborvezető-helyettes jóváhagyása nélkül elhagyni

 a foglalkozás közben csoportját a Csoportvezető engedélye nélkül elhagyni

 a Szervezők vagy bármelyik Csoportvezető utasítását szándékosan megszegni

 más Tanulókat, vagy a Csoportvezetők testi épségét veszélyeztetni. A verekedés, a másik ember emberi méltóságának, testi épségének megsértése súlyos vétségnek nyilvánul, felelősségre vonást – indokolt esetben a gyermekfelügyeletből való kitiltást – eredményez

 más Tanulókat az iskolában töltött idejük kellemes eltöltésében szándékosan akadályozni

 a sportfoglalkozásokon biztonsági okokból ékszert viselni

**A Tanuló köteles:**

 **Szülői nyilatkozattal rendelkezni arról, hogy egészséges és részt vehet a gyermekfelügyeleten.**

 A jelentkezéskor nyilatkozni bármilyen tartós vagy kezelés alatt álló betegségéről, étel vagy

gyógyszerérzékenységéről, allergiájáról.

 A veszélyeztetett állapotot, balesetet, tűzesetet haladéktalanul jelezni a legközelebbi Csoportvezetőnek, illetve felnőttnek.

 Részt venni a foglalkozásokon és ezeken fegyelmezett magatartással elősegíteni a program sikerét.

 Az előírásoknak megfelelően megőrizni és kezelni az iskola létesítményeit, felszereléseit, a program során felhasznált eszközöket, valamint saját, az iskolába hozott értékeit. A Tanuló felelős az iskola tárgyaiért, ezek megrongálása, engedély nélküli elvitele kártérítési kötelezettséget von maga után.

 Mobiltelefonját leadni a Csoportvezetőnek

 A járványügyi helyzet miatt fokozottan ügyelni a tábor egész területének (közös

 helyiségek, foglalkoztatók, stb.) tisztaságára

 **Gondoskodni napvédő és kullancsriasztó szerekről!**

**Értékek felügyelete:**

A felügyeletre nagyobb értékű tárgyak, felszerelések (pl. óra, ékszer, laptop, technikai eszközök) vagy készpénz hozatala megengedett, de nem ajánlott, a Szervezők és a Csoportvezetők felelősséget ezekért a tárgyakért nem vállalnak. A további részletekről a *Nyilatkozat a táborban használható saját eszközökről c.* nyilatkozat rendelkezik, melyet kitöltve, a táborozás első napján kell leadni.

**A Házirend megsértése:**

 A Házirend többszöri, vagy egyszeri súlyos megsértése esetén a Tanuló a gyermekfelügyeletből kizárható!

 A táborozás ideje alatt bekövetkezett balesetekért, amennyiben azok a szabályok és/vagy Csoportvezetői utasítások be nem tartásából, szándékos vagy gondatlan magatartásból erednek, vagy arra vezethetőek vissza, a tábor szervezői nem vállalnak felelősséget.

**A Szülőknek lehetőségük van:**

 kérdéseikkel, észrevételeikkel, panaszaikkal a tábor szervezőihez fordulni.

A jelentkezéskor megadott szükséges személyes adatokat a személyiségi jogok tiszteletben tartásával a Szervező bizalmasan kezeli, a rendelkezéseknek megfelelően tárolja és harmadik félnek soha nem adja ki.

Budapest, 2020. június 23.

 Tamás Ilona

 tankerületi igazgató